钦定古今图书集成/明伦汇编/官常典/第595卷 > 毛渐
## 钦定古今图书集成/明伦汇编/官常典/第595卷 > 毛渐

按《宋史》本传：“渐字正仲，衢州江山人。第进士，知宁乡
县。熙宁经理五溪，渐条利害以上察访使，使者诿以
区画，遂建新化、安化二县，渐用是得著作佐郎、知安
化县。召为司农丞，提举京西南路常平。元祐初，知高
邮军，迁广东转运判官。渠阳蛮扰边，近臣言渐习知
蛮事，迁荆湖北路转运判官。时朝廷议弃地，渐曰：‘蛮
猺畔服不常，非稍威以兵，未易怀德。今一犯边，即弃
地，非计也’。”不报。渠阳既弃，蛮复大入，抄略覆官军，荆
土为大扰。渐历提点江西刑狱、江东、两浙转运副使。
浙部水溢，诏赐缗钱二百万以赈之。渐言：“数州被害，
即捐二百万，傥仍岁如之，将何以继？”乃案钱氏有国
时故事，起长安堰至盐官，彻清水浦“入于海。开无锡
莲蓉河，武进庙堂港，常熟疏泾、梅里入大江；又开崑
山七耳、茜泾、下张诸浦，东北道吴江，开大盈、顾汇、柘
湖，下金山小官浦以入海。”自是水不为患。加集贤校
理，入为吏部右司郎中，以秘阁校理为陕西转运使，
摄渭、秦、熙三州。未几，复摄帅泾原，日夜治兵，乘夏人
犯边，遣将𢭏其卢，遂破《没烟砦》。进直龙图阁、知渭州。
命下卒，年五十九，优赠龙图阁待制。